หุ้นปิดตลาดพุ่ง11 จุด
ตลาดหุ้นวันที่ 22 ก.พ. ดัชนีปิดที่  1,540.13 จุด + 11.39  จุด หรือ 0.74%  มูลค่าการซื้อขาย 75,174.07 ล้านบาท
22 ก.พ. 2556

ตลาดหุ้นวันที่ 22 ก.พ. ดัชนีปิดที่  1,540.13 จุด + 11.39  จุด หรือ 0.74%  มูลค่าการซื้อขาย 75,174.07 ล้านบาท
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า  ตลาดหุ้นปรับตัวอยู่ในแดนบวกได้ตลอดทั้งวันหลังนักลงทุนคลายกังวลว่าสหรัฐจะยกเลิกมาตรการผ่อนคลายเชิงปริมาณ (คิวอี) ส่งผลให้มีแรงซื้อกลับเข้ามา 
แนวโน้มสัปดาห์หน้านักลงทุนต้องติดตามปัจจัยต่างประเทศ โดยเฉพาะการเลือกตั้งนายกรัฐมนตรีของประเทศอิตาลี ในวันที่ 24-25 ก.พ.นี้ หากผลออกมาไม่เป็นอย่างที่ตลาดคาดหวังอาจทำให้ตลาดหุ้นผันผวนได้ รวมถึงการพิจารณาเพดานหนี้สหรัฐในวันที่ 1 มี.ค. ขณะที่ปัจจัยในประเทศการประกาศตัวเลขเศรษฐกิจประจำเดือนโดยธนาคารแห่งประเทศไทย คาดว่ายังไม่น่ากังวล
"กรอบแนวต้านที่มอง 1,547 จุดสูงสุดเดิม หากผ่านไปได้ทดสอบที่ 1,555 จุด ส่วนแนวรับ 1,525 และ 1,520 จุด ในภาวะปกติ แต่หากตลาดมีปัจจัยลบเข้ามาอาจหลุด 1,520 จุด ซึ่งนักลงทุนต้องติดตามเม็ดเงินลงทุนของต่างชาติประกอบการลงทุนด้วย เพราะเป็นปัจจัยที่คาดการณ์ยาก" นายชัย กล่าว
กลยุทธ์ลงทุน แนะนำหุ้นรายกลุ่มที่ยังได้อานิสงส์จากเงินทุนไหลเข้า เช่น หุ้นแบงก์ อสังหาริมทรัพย์ และกลุ่มรับเหมาก่อสร้างบางตัว รวมถึงหุ้นปันผล
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
CPALL    มูลค่าการซื้อขาย   7,749.53 ล้านบาท ปิดที่  47.75 บาท -2 บาท หรือ -4.02% 
UMI      มูลค่าการซื้อขาย   2,791.59 ล้านบาท ปิดที่  29.75 บาท  +4.25 บาท หรือ 16.67% 
SF        มูลค่าการซื้อขาย  1,915.28 ล้านบาท ปิดที่  11.80 บาท +1.60 บาท หรือ 15.69% 
PTT      มูลค่าการซื้อขาย   1,842.18 ล้านบาท ปิดที่  349 บาท  +1 บาท หรือ  0.29% 
JAS      มูลค่าการซื้อขาย 1,644.02  ล้านบาท ปิดที่  6.55 บาท  +0.35 บาท หรือ  5.65%